“Mulwaze mi mukaiponela kuli Jehova ki yomunde” (8)
‘Hakuna nihaiba lililiñwi kwa masapo ahae lelilobehile’ (20)
Samu ya Davida, ka nako yanaaikezize inge yatakana+ fapilaa Abimeleki, yanaa mulelekisize, mi aikela.א [Aleph]34 Nikalumbeka Jehova ka nako kaufela;Mulomo waka uka mulumbeka kamita.ב [Beth]2 Nikaitumba ka Jehova;+Babaishuwa bakautwa mi bakataba.ג [Gimel]3 Mina ni na lububeke Jehova hamoho;+Alutumiseñi libizo lahae hamoho.ד [Daleth]4 Nenibuzize Jehova, mi anialaba.+Anilamulela ku zenee nisabisa kaufela.+ה [He]5 Lipata za bane batalimezi ku yena zabenya;Lipata zabona nelisa koni kuswaba.ז [Zayin]6 Wa mayemo a kwatasi abiza, mi Jehova autwa.Amulamulela kwa liziyezi zahae kaufela.+ח [Heth]7 Lingeloi la Jehova lisileleza* baba musaba,+Mi labalamulela.+ט [Teth]8 Mulwaze mi mukaiponela kuli Jehova ki yomunde;+Tabo ki ya mutu yasabela ku yena.י [Yod]9 Musabe Jehova, mina kaufela babakenile bahae,Kakuli baba musaba hakuna sebatokwile.+כ [Kaph]10 Nihaiba litau zabana* zemaata lilapile,Kono bababata Jehova hakuna sesinde sebaka tonda.+ל [Lamed]11 Amutahe, bana baka, muniteeleze;Nika miluta kusaba Jehova.+מ [Mem]12 Ki mañi mwahalaa mina yatabela bupilo,Yalata ku bona mazazi amande amañata?+נ [Nun]13 Fohe, usabise lulimi lwahao ku zemaswe,+Usabise mulomo wahao kwa kubulela bupumi.+ס [Samekh]14 Utuhele kueza zemaswe mi ueze zende;+Ubate kozo mi uitundamene.+ע [Ayin]15 Meeto a Jehova atalimezi babalukile,+Mi mazebe ahae ateeleza mihuwo yabona ya kukupa tuso.+פ [Pe]16 Kono pata ya Jehova ilwanisa babaeza zemaswe,Kuli kuhupulwa kwabona kutakulwe mwa lifasi.+צ [Tsade]17 Babalukile nebahuwelelize mi Jehova abautwa;+Abalamulela kwa liziyezi zabona kaufela.+ק [Qoph]18 Jehova ufakaufi ni babalobehile lipilu;+Upilisa babaswabile.*+ר [Resh]19 Manyando* a mutu yalukile ki amañata,+Kono Jehova umulamulela ku ona kaufela.+ש [Shin]20 Usileleza masapo ahae kaufela;Hakuna nihaiba lililiñwi ku ona lelilobehile.+ת [Taw]21 Kozi ikabulaya babamaswe;Babatoile babalukile bakafiwa mulatu.22 Jehova uliulula bupilo* bwa batanga bahae;Hakuna yakafiwa mulatu ku babasabela ku yena kaufela.+
quy_Latn swh_Latn ssw_Latn